સાણંદ ખાતે પ્રબુદ્ધ નાગરિક મંચના યોજાયેલા મહાઅધિવેશનમાં ધોમધખતા તાપમાં ઉમટી પડેલી મેદનીને સંબોધતા પૂર્વ મુખ્યમંત્રી શંકરસિંહ વાઘેલાએ જણાવ્યું હતું કે, ભાજપના શાસનમાં બેરોજગારોને ન્યાય નહીં મળે અને પ્રજાને અન્યાય થતો રહેશે ત્યાં સુધી હું ઊંઘીશ નહીં અને તમને પણ ઊંઘવા નહીં દઉં. આજે ગુજરાત માત્ર દેવા સિવાય બીજા એકેયમાં નંબર વન નથી. શિક્ષિત બેકારોને માત્ર ૨૫૦૦ના પગારથી નોકરી કરાવાય છે. નવી સરકાર કોંગ્રેસની હશે તો ૪૦૦૦થી નીચે પગાર નહીં આપીએ. ખેડૂતોને સસ્તી વીજળી આપીશું અને ખેડૂતોની જમીન છીનવીને ઉદ્યોગગૃહોને પધરાવી દેવાની નીતિ બંધ કરીશું. સીટ સમક્ષ મુખ્યમંત્રીને હાજર થવાનું જ હતું તો પછી દેશવાસીઓના નામે પત્ર લખીને વિવાદો ઊભા કરવાની ક્યાં જરૃર હતી. પોતે જ ભ્રાંતિ ફેલાવે છે નેપછી બીજાઓ ભ્રાંતિ ફેલાવે છે તેવો પ્રચાર કરે છે. નાગરિકોએ જાગવાની જરૃર છે.